SCBโตแข็งแกร่ง-หุ้นแบงก์ใหญ่สุด
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

โพสต์ทูเดย์ — ไทยพาณิชย์สร้างประวัติศาสตร์ใหม่ ปี 2553 กำไรสุทธิถึง 24,206 ล้าน สินเชื่อโตทะลุเป้า คุณภาพสินทรัพย์ดีเกินคาด มูลค่าหุ้นสูงสุดในกลุ่มแบงก์ ทหารไทยทั้งปีฟาดกำไร 3,202 ล้าน 
ธนาคารไทยพาณิชย์ (SCB) ประกาศกำไรสุทธิปี 2553 สูงสุดเป็นประวัติการณ์ ด้วยมูลค่าหลักทรัพย์ตามราคาตลาด (มาร์เก็ตแคป) สูงที่สุดในกลุ่มธนาคารพาณิชย์ มูลค่า 3.52 แสนล้านบาท เทียบกับธนาคารกรุงเทพมูลค่า 3 แสนล้านบาท และธนาคารกสิกรไทย 2.81แสนล้านบาท 
นายวิชิต สุรพงษ์ชัย ประธานกรรมการบริหาร SCB กล่าวว่า ธนาคารขยายตัวทุกด้านทั้งรายได้ที่มิใช่ดอกเบี้ยโต 20.6% รวมถึงรายได้ดอกเบี้ยและเงินปันผลเพิ่มขึ้น 6% ขณะที่สินเชื่อขยายตัวอย่างแข็งแกร่งในทุกกลุ่มธุรกิจ ส่งผลให้ทั้งปีโตถึง 12.6% นับว่าสูงเกินเป้าหมายและขยายตัวสูงสุดในรอบ 3 ปี 
ด้านสินเชื่อด้อยคุณภาพลดลงมาอยู่ที่ระดับ 3.25% เทียบกับ 4.41% นับเป็นระดับต่ำสุดหลังวิกฤต ส่งผลให้การตั้งค่าเผื่อหนี้สงสัยจะสูญอยู่ที่ 4,661 ล้านบาท 
“การเติบโตอย่างแข็งแกร่งในทุกกลุ่มธุรกิจ สะท้อนถึงการเป็นธนาคารชั้นนำที่สามารถนำเสนอบริการทางการเงินที่ครบวงจรแก่ลูกค้าได้ทุกกลุ่ม” นายวิชิต กล่าว
นางกรรณิกา ชลิตอาภรณ์ กรรมการผู้จัดการใหญ่ กล่าวว่า ผลงานที่ดีมากเป็นฐานที่แข็งแกร่งของธนาคารในการเริ่มต้นธุรกิจของปี 2554 
ธนาคารทหารไทย (TMB) เปิดเผยว่า ปี 2553 กำไรสุทธิ 3,202.23 ล้านบาท พุ่งขึ้น 64.62% จากปี 2552 เฉพาะไตรมาส 4 กำไรสุทธิถึง 832 ล้านบาท ดีขึ้นกว่าไตรมาส 3